Emiratele Arabe Unite pregătesc prima misiune pe Lună. Ce planuri mai au în Spațiu.
Emiratele Arabe Unite pregătesc prima misiune pe Lună. În 2024 vor să devină a patra națiune care trimite un rover pe Lună. O primă misiune interplanetară arabă a plecat in iulie spre Marte.
Emiratele Arabe Unite au un nou obiectiv – explorarea spațiului. Cea mai nouă țintă este Luna. Până în 2024, Emiratele vor să devină a patra națiune, după Statele Unite, Rusia și China, care trimite un rover pe suprafața Lunii. Ar deveni, totodată, prima națiune arabă care ajunge pe Lună.Este cea mai nouă aventură spațială a Emiratelor Arabe Unite. În luna iulie au lansat sonda Hope către Marte în prima misiune arabă interplanetară, iar anul trecut, primul astronaut din Emirate a zburat pe Stația Spațială Internațională.Toate acestea sunt doar o parte a programului Mars 2117, prin care Emiratele vor să construiască primul oraș științific care să exploreze planeta roșie.Adnan Al Raid, directorul programului Mars 2117: "E o inițiativă extraordinară a guvernului nostru să elaboreze o strategie pe 100 de ani. Destinația noastră e Marte, iar interesul nostru pentru următorii 100 de ani îl reprezintă știința și tehnologia.".